Det nye byråd i Aalborg er blevet enige om hvordan de vil fordele de seks rådmandsposter. Thomas Kastrup fra socialdemokraterne bliver som bekendt borgmester, og derudover får kommunens største parti to rådmandsposter yderligere. For første gang nogensinde er det blevet til en rådmandspost til Enhedslisten. Lasse Olsen bliver rådmand for Miljø og Energiforvaltningen. Som ny rådmand er også Socialdemokraternes Hans Henrik Henriksen. Han får posten som rådmand for by - og landskab. Hos Venstre blev Mads Duedahl ny rådmand for sundhed og kultur, mens spidskandidat Tina French Nielsen bliver skolerådmand. Konservatives Thomas Krarup indtager i stedet posten som ældre - og handicaprådmand. Derudover fortsætter Socialdemokraternes Mai-Britt Iversen som familie- og beskæftigelsesrådmand. Dermed får SF, Radikale, Liberal Alliance og Dansk Folkeparti ikke store poster.

Referat:
De seks rådmandsposter er fordelt i Aalborg Kommune. Lasse Olsen fra Enhedslisten bliver rådmand i Aalborg Kommune.